section_heading: Osnutak
paragraph_text: Divizijun pomorskih i kopnenih diverzanata je bila taktička i specijalna postrojba pomorskih diverzanata Hrvatske ratne mornarice. Ustrojena je u listopadu 1991. godine od dragovoljaca iz sastava Odjela za podvodna djelovanja zapovjedništva HRM-a, bivših pomorskih diverzanata, pripadnika Specijalne policije i ronilaca koji su do tada napustili JRM. Divizijun se smatrao elitnom mornaričkom postrojbom koja je sudjelovala u mnogim akcijama na Južnom bojištu, a posebno su se istakli i djelovanjima u Operaciji Maslenica. Preustrojem HRM-a 2007. godine postrojba je ugašena, ali brojni njeni pripadnici nastavili su djelovanje u okviru Oružanih snaga Republike Hrvatske i Hrvatske ratne mornarice. Za vrijeme Domovinskog rata poginula su sedmorica pripadnika postrojbe.